Oranjeread

Oranjeread is in kleur dy't yn 'e regel beskôge wurdt as in tint fan oranje of fan read. It sit tusken dy beide kleuren yn, mei skaaimerken fan beide. In protte klean dy't yn Nederlân droegen wurdt ta gelegenheid fan Keningsdei of fan 'e nasjonale dielname oan it WK fuotbal is eins oranjeread en net suver oranje.

Yn it Ingelsk wurdt oranjeread coquelicot neamd (útspr.: [ˈkoʊklikoʊ]; likernôch: "kook-ly-koo"), nei de Frânske namme foar de klaproas (Papaver rhoeas). Dat is in blom dy't opfalt troch syn felle reade kleur mei in oranjige tint. 

Keunstskilder Claude Monet skildere yn 1873 syn skilderij Les Coquelicots, oftewol De Klaproazen.

Sjoch ek
oranje
read

Kategory:Kleur